Diari Oficial de la Generalitat Valenciana


Sumari del DOGV 7020, del 09-05-2013 (2013/4358)

RESOLUCIÓ de 30 d'abril de 2013, de la Conselleria d'Economia, Indústria, Turisme i Ocupació, per la qual es modifica la Resolució de 27 de desembre de 2012, de la Conselleria d'Economia, Indústria, Turisme i Ocupació, per la qual s'aprova el calendari de festes locals, retribuïdes i no recuperables, en l'àmbit de la Comunitat Valenciana, per a l'any 2013.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7020

Data del DOGV
:   09-05-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/4358


Data del document
:   30-04-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació

RESOLUCIÓ de 30 d'abril de 2013, de la Conselleria d'Economia, Indústria, Turisme i Ocupació, per la qual es modifica la Resolució de 27 de desembre de 2012, de la Conselleria d'Economia, Indústria, Turisme i Ocupació, per la qual s'aprova el calendari de festes locals, retribuïdes i no recuperables, en l'àmbit de la Comunitat Valenciana, per a l'any 2013. [2013/4358]  
Vistes les sol·licituds formulades de modificació de les dates de festes locals per a l'any 2013 per part dels ajuntaments de les localitats de Vallada i la Torre d'en Doménec, i tenint en compte que les modificacions preteses pels municipis ho són a partir de les dates establides en el seu moment per la Conselleria d'Economia, Indústria, Turisme i Ocupació en la Resolució de 27 de desembre de 2012, per la qual s'aprova el calendari de festes locals, retribuïdes i no recuperables, en l'àmbit de la Comunitat Valenciana, per a l'any 2013 (DOCV 10.01.2013), es proposa que siguen substituïdes per les següents:  
  
  
Vallada 8 d'abril i 13 de setembre  
La Torre d'en Doménec 5 d'agost i 6 d'agost  
  
Fonaments jurídics  
Respecte a la proposta sol·licitada i d'acord amb la normativa vigent en la matèria, hi és d'aplicació, en primer lloc, l'article 37.2 de l'Estatut dels Treballadors, el qual establix que:   
«Les festes laborals, que tindran caràcter retribuït i no recuperable, no podran excedir les catorze a l'any, de les quals dos seran locals.   
[...] Les comunitats autònomes, dins del límit anual dels 14 dies festius, podran assenyalar aquelles festes que, per tradició, els siguen pròpies, i substituiran, per a això, les d'àmbit nacional que es determinen reglamentàriament i, en tot cas, les que es traslladen a dilluns [...]».   
  
Per la seua banda, l'article 46 del Reial Decret 2001/1983, de 28 de juliol, sobre regulació de la jornada de treball, jornades especials i descansos, declarat vigent per la disposició derogatòria única del Reial Decret 1561/1995, de 21 de setembre, sobre jornades especials de treball, expressa el següent:  
«Seran també inhàbils per al treball, retribuïts i no recuperables, fins a dos dies de cada any natural amb caràcter de festes locals que, per tradició, siguen pròpies de cada municipi, que seran determinats per l'autoritat laboral competent, a proposta del ple de l'ajuntament corresponent, i publicats en el butlletí oficial de la comunitat autònoma i, si és el cas, en el butlletí oficial de la província».  
En virtut de la normativa vigent en la matèria, correspon a l'autoritat laboral competent, a proposta del ple de l'ajuntament corresponent, la determinació dels dies que tenen el caràcter de festes locals en el municipi corresponent.  
A este efecte, els ajuntaments van fer les corresponents propostes a l'autoritat laboral, i el dia 10 de gener de 2013 es van publicar (DOCV 6940) els dies que havien de considerar-se inhàbils per al treball, retribuïts i no recuperables, a les localitats esmentades, determinació que es va efectuar per mitjà de la Resolució de 27 de desembre de 2012.  
  
Considerant que els dies que es van declarar inicialment festa en els municipis no han transcorregut en el moment de dictar-se la present resolució, cal assenyalar que, per raons d'orde públic i de seguretat jurídica, és procedent la modificació pretesa respecte d'estes festes, aprovades en el seu moment mitjançant la Resolució de 27 de desembre de 2012, i la substitució per les sol·licitades per les corporacions locals respectives.   
Vista la normativa aplicable en la matèria sobre regulació de jornada de treball, jornades especials i descansos, així com les altres d'aplicació pertinent, resolc  
  
Primer  
Modificar la Resolució de 27 de desembre de 2012, de la Conselleria d'Economia, Indústria, Turisme i Ocupació, per la qual s'aprova el calendari de festes locals, retribuïdes i no recuperables, en l'àmbit de la Comunitat Valenciana, per a l'any 2013, a l'efecte de substituir les festes locals dels municipis de Vallada i la Torre d'en Doménec, i mantindre sense alterar la Resolució de 27 de desembre de 2012 en la resta dels seus termes.  
  
Segon  
Declarar com a festivitats locals als municipis de Vallada i la Torre d'en Doménec, per a l'any 2013, els dies que s'exposen a continuació, i deixar sense efectes els aprovats en el seu dia mitjançant una resolució:  
  
Vallada 8 d'abril i 13 de setembre   
La Torre d'en Doménec 5 d'agost i 6 d'agost   
  
Tercer  
La present resolució produirà efectes l'endemà de publicar-se en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14, 44 i 46 de la Llei 29/1998, Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà recórrer potestativament en reposició o es podrà plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la Conselleria d'Economia, Indústria, Turisme i Ocupació en el termini d'un mes a comptar de l'endemà de la publicació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se.  
  
València, 30 d'abril de 2013.- El conseller d'Economia, Indústria, Turisme i Ocupació: Máximo Buch Torralva.